paragraph_text: Anastasija Prihodko (ukr. Анастасія Костянтинівна Приходько); (Ukrajina, Kijev, 21. travnja 1987.); je ukrajinska pop-rock pjevačica koja pjeva na ruskom i ukrajinskom jeziku. Izuzev Ukrajine, posebno je poznata u Rusiji gdje je 2007. pobijedila na umjetničko-glazbenom natjecanju "Star Factory", a potom je za Rusiju nastupila na Euroviziji 2009. u Moskvi. Tada je nastupila s dvojezičnom ukrajinsko-ruskom pjesmom "Mamo" (Mama) koja je u Ukrajini, Rusiji, Latviji i Finskoj postala hit.